แฉวงการสีกากี จี้ตรงไหนก็เป็นเรื่อง
แฉความหมายตามพจนานุกรมราชบัณฑิตยสถาน หมายถึง เครื่องตีชนิดหนึ่ง ทำด้วยโลหะ สำหรับตีขัดจังหวะ เล็กกว่าฉาบ, ตีแผ่, เปิดเผย เช่น แฉไพ่,ความหมายตามพจนานุกรม อ.เปลื้อง ณ นคร แฉ หมายถึง แบ แผ่ กระจาย เปิดข้อความที่ปิดบังออก แสดงบัญชี, ในการเล่นหวยแฉโพย หมายถึงตรวจโพย คือตรวจใบโพย (ใบแทงหวย) แล้วจดบัญชีไว้,ราวๆต้นปี 2560 มีการจัดอันดับ 10 นักแฉชาวอเมริกัน ที่กล้าเปิดโปงรัฐบาล เรียบเรียงโดยบุญชัย ธนะไพรินทร์ www.tnews.co.th เขาเหล่านี้เป็นใคร? ลองมาไล่เรียงกันดู จอมแฉอันดับหนึ่งยกให้กับ ปีเตอร์ เบิร์กซ์ตัน ออกมาเปิดเผยเรื่องราวความไม่เป็นธรรมและการจารกรรมข้อมูลที่ได้ทำกับประชาชนคนธรรมดา ดำเนินการไปถึงขั้นที่เป็นไปได้ว่าพวกเขาสามารถที่เปลี่ยนมนุษย์เป็นคนจนหรือคนป่วยได้จากการทดลองขององค์กรดังกล่าว,จอมแฉรายถัดมา เอ็ดเวิร์ด สโนว์เดน ออกมาเปิดโปงความลับของสหรัฐฯในปฏิบัติการโครงการต่างๆ จนทำให้เกิดแรงกระเพื่อมใหญ่และยังทำให้ประชาชนเห็นว่ารัฐบาลเข้ามายุ่ง สอดแนมชีวิตของผู้คนแค่ไหน ลำดับที่ 3 รัสเซล ไทส์ เจ้าหน้าที่หน่วยความมั่นคงแห่งชาติ ออกมาแฉเกี่ยวกับการเก็บข้อมูลต่างๆของสหรัฐฯ,ลำดับที่ 4 แบรดลีย์ แมนนิง ทหารกองทัพสหรัฐฯที่ได้มอบเอกสารลับให้เว็บไซต์วิกิลีกส์ แฉเรื่องราวในอิรัก ภายหลังก็ถูกตั้งข้อหาให้การช่วยเหล่าศัตรู มีโทษจำคุกตลอดชีวิต ลำดับที่ 5 โคลีน โรว์ลีย์ แฉกรณีเหตุการณ์ 11 กันยายน ลำดับที่ 6 บันนาไทน์ กรีนเฮาส์ แฉรัฐบาลกับบริษัทหนึ่งกับผลประโยชน์กำไรน้ำมันในอิรัก,ลำดับที่ 7 โทมัส แอนดรู เดรก กับการแฉโครงการเทรลเบลเซอร์ ที่ถลุงเงินไปกว่า 1.2 พันล้านดอลลาร์ ว่าเป็นการละเมิดสิทธิส่วนบุคคลประชาชนอเมริกัน ช่วงเริ่มต้นแนะนำว่าเป็นทางเลือกในการค้นหาข้อมูลต่างๆ ในอินเตอร์เน็ต ขณะที่มีอีกโครงการที่ทับซ้อนอยู่ทำงานได้ดีกว่าถูกกว่า ทว่าเทรลเบลเซอร์ก็ถูกเลือก,ลำดับที่ 8 แดเนียล เอลส์เบิร์ก กรณีเอกสารลับเพนตากอน เขานำบันทึกลับออกมาเปิดโปงในปี 1971 ยืนยันว่า ประธานาธิบดีทั้งสี่คนได้โกหกประชาชนมาโดยตลอด ในเรื่องปฏิบัติการและการแทรกแซง ตลอดจนภารกิจต่างๆในสงครามเวียดนาม รัฐมนตรีกลาโหมในยุคนั้นได้มอบบันทึกนี้ไว้ในปี 1967 เพื่อให้รัฐบาลยุคหลังๆได้เรียนรู้ประวัติศาสตร์ ความผิดพลาดจากสงครามครั้งนี้, ,พร้อมทั้งคำสั่งเสียต่างๆสิ่งที่ไม่ควรทำอย่างยิ่ง สำหรับรัฐบาลต่อไปที่บริหารประเทศในอนาคต,ข้อมูลข้างต้นนี้ถูกส่งให้กับนิวยอร์กไทมส์เผยแพร่ ทำให้วงการเมืองสะเทือนอย่างหนัก ด้วยหลายประเด็นที่มีการวิพากษ์กล่าวถึง อาทิ รัฐบาลมีข้อมูลอย่างละเอียดและสมบูรณ์ทำให้รู้ว่าสงครามเวียดนามไม่ใช่ว่าจะสามารถเอาชนะได้ แต่ก็ยังดันทุรังไปเปิดสงคราม ถัดมาอเมริกาไม่ได้ประโยชน์อะไรเลย จากการช่วยเหลือเวียดนามใต้ พวกเขาเพียงทำเพื่อต้องการเล่นการเมืองกันเท่านั้น,รัฐบาลจอห์น เอฟ. เคนเนดี ได้วางแผนโค่นล้มประธานาธิบดีเวียดนามใต้ นายโง ดินห์ เตียมลินคอน บีจอห์นสัน ประธานาธิบดีสหรัฐฯ ได้สัญญาในการปราศรัยครั้งหนึ่งว่า อเมริกาจะลดการเข้าร่วมในสงครามเวียดนามให้น้อยลง และมีโปรแกรมทิ้งระเบิดในเวียดนามทางตอนเหนือสหรัฐฯไม่เคยบอกความจริงกับประชาชนทั้งเรื่องสงคราม การทิ้งระเบิดว่าไปทำอะไรบ้างในเวียดนาม โดยสรุปแล้ว เคนเนดี จอห์นสัน นิกสัน ไอเซนฮาวร์ ทั้งหมดต่างก็โกหกต่อชาวโลกในสงครามเวียดนาม, ,ลำดับที่ 9 มาร์ค เฟลธ์ ข่าวอื้อฉาวคดีวอเตอร์เกต เขาคนนี้เป็นอดีตเจ้าหน้าที่เอฟบีไอ ได้ชื่อว่าเปิดโปงความลับระดับท็อปๆ ได้ส่งข้อมูลให้นักข่าววอชิงตันกรณีวอเตอร์เกตจนทำให้ริชาร์ด นิกสัน ต้องลาออกจากการเป็นประธานาธิบดีสหรัฐฯ เขาแฉว่า รัฐบาลนิกสันพยายามที่จะล้มคู่ต่อสู้อย่างผิดกฎหมาย พวกเขาไปรวมตัวอยู่ที่โรงแรมวอเตอร์เกต นักแฉคนสุดท้าย แกรี สตีเฟน เวบบ์ นักเขียนหนังสือพิมพ์ San Jose Mercury News เขาคนนี้ได้ออกมาเปิดโปงเรื่องราวของซีไอเอที่ได้ลักลอบขนยาเสพติดในปี 1980 และได้จำหน่ายในเมืองลอสแอนเจลิส ในหัวเรื่องว่า พันธมิตรมืด ด้วยหน่วยงานที่เกี่ยวข้องก็เหมือนทำเป็นไม่รู้ไม่เห็น ไม่สนใจกระทั่งผู้กระทำผิดถูกนำตัวมาพิจารณาดำเนินคดี รัฐบาลก็เหมือนจะปกป้อง การเปิดโปงที่ว่านี้สร้างความโกลาหลอย่างมาก,การร่วมกันปิดบังความจริง ถูกขยายกระจายข่าวอย่างรวดเร็ว แต่ทว่าเขาก็ต้องเสียอาชีพ ไม่มีหนังสือพิมพ์ สำนักพิมพ์ไหนรับเข้าทำงานอีกเลยในปี 2004 มีผู้พบศพเวบบ์มีกระสุนฝังในหัว 2 นัดมีข่าวออกมาว่า เขาฆ่าตัวตาย แม้ว่าครอบครัวก็เชื่ออย่างนั้น แต่คนไม่น้อยก็ยังเชื่อว่าถูกฆ่าปิดปาก,จอมแฉต่างประเทศเปิดประเด็นสั่นสะเทือนโลก สำหรับ เมืองไทย ไม่ว่าวันวานหรือวันนี้ เรื่องแฉๆก็มีเป็นระดับตำนานไม่แพ้กัน แต่อาจจะไม่ใหญ่โตโด่งดังระดับโลกแบบที่กล่าวมา แต่ก็มีมาเรื่อยๆเป็นระลอกๆ,ขีดวงเฉพาะแวดวงสีกากี แบบล่าๆวันนี้ก็ต้องยกให้ข่าวคนดังย่านตลาดใหม่ดอนเมืองกับข่าวที่ตั้งท่าว่าจะออกมาแฉเรื่องการทุจริตของคนในรัฐบาล จริงไม่จริง? อย่างไร น่าสนใจมากน้อยแค่ไหน จะเป็นมวยล้มต้มคนดูหรือเปล่า ชวนให้ติดตาม ที่ผ่านมาชื่อ สันธนะ อดีตนายตำรวจคนนี้ถือเป็นจอมปูดคนสำคัญที่สร้างสีสันไว้มาก, ,เปิดประเด็นธุรกิจสีเทา ธุรกิจลับๆ บ่อน ผู้มีอิทธิพลด้วยลีลาท่าทางการพูดสไตล์นักเลงแบบว่าใจถึงพึ่งได้มักจะเรียกความสนใจด้วยข้อมูลลึกๆลับเฉพาะ กระนั้นถนนสายนี้ก็ทำให้ต้องระวังตัวเป็นพิเศษ,หรือรุ่นใหญ่อีกคนที่ออกมาจัดหนักอยู่เป็นระยะๆ พล.ต.อ.เสรีพิศุทธ์ เตมียาเวส อดีต ผบ.ตร.เจ้าของฉายา วีรบุรุษนาแก และ มือปราบตงฉิน แฉขบวนการโค่น 30 บาทแฉขบวนการซื้อขายตำแหน่งในวงการตำรวจ แฉพฤติกรรมคนใหญ่ไม่ทำงานในหน้าที่ตำรวจ มัวแต่ทำงานเอาใจนาย,พลตำรวจเอกประทิน สันติประภพ อีกหนึ่งรุ่นใหญ่ที่คนในแวดวงกระซิบมาว่าดีกรีความแรงไม่แพ้กัน เคยกล่าวไว้ว่า สังคมตำรวจหากหัวไม่ส่าย หางก็ไม่กระดิก ว่ากันว่าตำรวจท้องที่คือแหล่งต้นทางของ ส่วย หากท้องที่ไหนเข้มงวดไม่มีสีเทาเลย ตำรวจนอกหน่วยหรือหน่วยอื่นๆก็ไม่สามารถเข้ามายุ่มย่ามหาประโยชน์ได้, ,อีกคนแม้ไม่ได้เป็นตำรวจแต่ก็ถือว่าเป็นจอมแฉระดับท็อปของประเทศ เอ่ยชื่อ ชูวิทย์ น้อยคนนักที่จะไม่รู้จัก วันวานนับจากสิบกว่าปีในการต่อสู้คดีรื้อบาร์เบียร์ทำให้ ชูวิทย์ กมลวิศิษฎ์ กลายเป็นบุคคลระดับตำนาน จากเจ้าพ่ออ่างผันตัวมาเป็น ส.ส.ผู้ทรงเกียรติในสภา จนได้รับฉายา จอมแฉ สร้างสีสันในแวดวงการเมือง,จุดพลุการเปิดประเด็น ส่วยอาบอบนวดแล้วถูกอุ้ม อาจเป็นจุดเปลี่ยนสำคัญจนมาถึงวันนี้ เพราะการรักษาชีวิตรอดได้ ต้องเป็นข่าว ต้องตั้งพรรคการเมือง ต้องมาเป็นนักการเมือง,หรือแม้กระทั่งต้องมาเป็นนักข่าวทำสื่อเสียเอง โดยเฉพาะมาเปิดเผยเรื่องราวในแวดวงที่ชำนาญการเป็นพิเศษวงการสีกากี เข้าตำรา ผีเห็นผี,เฮียชูมักจะกัดแบบไม่ปล่อยมีมุกเด็ดๆจุดประเด็นร้อนๆได้แบบเห็นภาพชัดเจนถึงพริกถึงขิงสะท้านวงการทุกครั้งไป ทุกวันนี้ภาพเจ้าพ่ออ่างลบเลือนไปมากแล้ว เหลือแต่ภาพเจ้าพ่อแฉแฉรายวันแบบ ตีแสกหน้า,ทำให้สังคมได้รู้ได้เห็นมุมสีเทา เบื้องหน้าเบื้องหลังเน่าๆของขบวนการเก็บส่วยบ่อน ส่วยน้ำกาม และมุมอื่นๆที่เขารู้เขาเห็นจากประสบการณ์ที่สั่งสมประสบพบพานมาทั้งชีวิต,ตีแผ่แฉ แวดวงตำรวจ คนในผู้คุ้นเคยบอกว่าพูดอะไรตรงไหนก็โดนมีแต่เป็นเรื่องกับเรื่อง มุมหนึ่งทำให้สังคมรับรู้ ประชาชนตาสว่าง อีกมุมหนึ่งก็ทำให้รู้สึกตื่นเต้น หัวใจเต้นแรง รอลุ้นกันว่า คนแฉ หรือ คนถูกแฉ ใครจะอยู่ใครจะไปก่อนกันเป็นเหมือนยาชูกำลังชั้นดี.
ขีดวงเฉพาะแวดวงสีกากี แบบล่าๆวันนี้ก็ต้องยกให้ข่าวคนดังย่านตลาดใหม่ดอนเมืองกับข่าวที่ตั้งท่าว่าจะออกมาแฉเรื่องการทุจริตของคนในรัฐบาล จริงไม่จริง? อย่างไร น่าสนใจมากน้อยแค่ไหน
เงินทอนวัด,จับพระสึก,สันธนะ ประยูรรัตน์,ชูวิทย์ กมลวิศิษฎ์,สกู๊ปหน้า1